OpenLLM-France/wikimedia huggingface dataset:
# Love Story

Love Story (euskaraz Maitasun Istorioa) 1970eko Arthur Hiller estatubatuar zinema zuzendariaren amodiozko drama filma da, Erich Segalek idatzitzako izenburu bereko Love Story eleberrian oinarritua, eta Ali MacGraw, Ryan O'Neal, John Marley eta Ray Milland aktoreek antzeztua. Bestalde, eleberri horretan oinarritutako Love Story musikala ere badago.
Oscar Sarietarako zazpi izendapen jaso eta bat irabazi zuen: Jatorrizko soinu banda onenaren Oscar Saria (Francis Lai).

## Argumentua

Oharra: Atal honek istorio osoa edo amaiera argitzen du.
Oliver Barrett IV (Ryan O'Neal), Harvard Unibertsitatean graduatutako bankari boteretsu baten semea da; Jennyfer (Ali MacGraw), aldiz, aita italiar etorkin langile apal baten alaba. Dena dela, biak elkarrez maitemindu dira, baina gaixotasun baten ondorioz euren maila sozialen ezberdintasuna baina askoz ere larriagoa den zerbaiti aurre egin behar diote.

## Aktoreak

* Ali MacGraw: Jennifer "Jenny" Cavalleri
* Ryan O'Neal: Oliver Barrett IV
* John Marley: Phil Cavalleri
* Ray Milland: Oliver Barrett III
* Russell Nype: Dean Thompson
* Katharine Balfour: Barrett andrea
* Sydney Walker: Shapely doktorea
* Robert Modica: Addison doktorea
* Walker Daniels: Ray Stratton
* Tommy Lee Jones: Hank Simpson
* John Merensky: Steve
* Andrew Duncan: Blaufelt erreberendoa

## Kanpo estekak

* Love Story filmaren IMDBko fitxa irakurgai (Ingelesez)
* Datuak: Q729991
* Multimedia: Film locations of Love Story (1970) / Q729991
# Love and Bullets (1979ko filma)

Love and Bullets (euskaraz Maitasuna eta Balak) 1979ko Stuart Rosenberg estatubatuar zimena zuzendariak zuzendutako ekintza film bat da. Charles Bronson eta Jill Ireland aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Phoenix hiriko Charlie Congers (Charles Bronson) poliziak bere sail berdineko beste polizia baten sobredosi bidezko heriotza ikertuko du. Heriotza horren atzean Bomposa (Todo Steiger) gangsterraren kriminal sarea dago.
FBIk Bomposa espetxeratzeko helburuz, Congersi Suitzara joan era bertan oporretan dagoen Bomposaren neskalaguna den Jackie Pruit (Jill Ireland) atzeman eta berarekin batera AEBetara ekartzeko aginduko dio, honela neskalagunak epaiketan Bomposaren aurkako lekukotasuna eman eta behin betiko espetxeratu dezaten.

## Aktoreak

* Charles Bronson: Charlie Congers
* Jill Ireland: Jackie Pruit
* Rod Steiger: Joe Bomposa
* Henry Silva: Vittorio Farroni
* Strother Martin: Louis Monk
* Bradford Dillman: Brickman
* Michael V. Gazzo: Lobo
* Paul Koslo: Huntz
* Val Avery: Caruso
* Sam Chew Jr.: Cook (Sam Chew bezal)
* Billy Gray: Durant (William Gray bezala)
* Jerome Thor: Senataria
* Joseph Roman: Koronela
* Albert Salmi: Andy
* John Hallam: Cerutti

## Kanpo estekak

* IMDBko fitxa irakurgai (Ingelesez)
* Datuak: Q761688
# Love for Sale

Love for Sale (euskaraz, Maitasuna Salgai) Tony Bennett eta Lady Gagaren arteko bigarren eta azken kolaborazio-albuma da, Cheek to Cheeken (2014) ostean kaleratutakoa. Tony Bennetten hirurogeita batgarren eta azkeneko estudio-albuma izango da hau, bai eta Lady Gagaren zazpigarrena ere. 2021eko urriaren 1ean argitaratua izateko programatua dago, Columbia eta Interscope Records diskoetxeen eskutik. "I Get a Kick Out of You", albumaren lehen single modura, urte bereko abuztuaren 3an izan zen kaleratua, albumaren iragarpen ofizialarekin batera, New York Hiriko Radio City Music Hallean bi zuzeneko emankizun eman baino lehenago. Albuma 2018 eta 2020 artean izan zen grabatua, Cole Porter jazz-abeslari estatubatuarraren hamar cover-bertsioz osatutakoa, abeslariari egindako gorazarre modura.

## Abesti-zerrenda

Abesti guztiak Cole Porter abeslariak idatzitakoak eta Dae Bennettek ekoiztutakoak dira.
Standard edizioa
* "It's De-Lovely" (2:53)
* "Night and Day" (3:42)
* "Love for Sale" (3:40)
* "Do I Love You" (Gaga solo) (4:48)
* "I've Got You Under My Skin" (3:05)
* "I Concentrate on You" (3:56)
* "I Get a Kick Out of You" (3:33)
* "So in Love" (Bennett solo) (4:31)
* "Let's Do It (Let's Fall In Love)" (Gaga solo) (3:36)
* "Dream Dancing" (4:16)
Deluxe edizioa
* "Just One of Those Things" (Bennett solo) (2:59)
* "You're the Top" (2:49)

## Argitaratze-historia

Love for Saleren argitaratze-data eta -formatuak :
| Lurraldea | Data | Formatua(k) | Edizioa(k) | Diskoetxea(k) | Erref. |
| Anitzak | 2021eko urriak 1 | CDa Deskarga digitala Streaminga | Standard edizioa Deluxe edizioa | Streamline Columbia Interscope | |
| Anitzak | 2021eko urriak 1 | Bilduma-kutxa Kasetea Biniloa | Standard edizioa | Streamline Columbia Interscope | |

## Erreferentziak

* ↑ https://listen.tidal.com/album/192882034/credits
* 1 2 3 4 (Ingelesez) Willman, Chris; Willman, Chris. (2021-08-03). «Tony Bennett and Lady Gaga Reveal ‘Love for Sale,’ Cole Porter Tribute Album Said to Be Bennett’s Last» Variety (Noiz kontsultatua: 2021-08-04).
* ↑ (Ingelesez) «Tony Bennett and Lady Gaga announce new collaborative album Love For Sale» Consequence 2021-08-03 (Noiz kontsultatua: 2021-08-04).
* ↑ (Ingelesez) Blistein, Jon; Blistein, Jon. (2021-07-19). «Lady Gaga, Tony Bennett to Reunite for Special Radio City Music Hall Shows» Rolling Stone (Noiz kontsultatua: 2021-08-04).
* ↑ (Ingelesez) «Tony Bennett's Battle With Alzheimer's Disease» AARP (Noiz kontsultatua: 2021-08-04).
* 1 2 3 (Ingelesez) Love For Sale by Tony Bennett & Lady Gaga. (Noiz kontsultatua: 2021-08-04).
* ↑ (Ingelesez) «Love For Sale CD» Lady Gaga (Noiz kontsultatua: 2021-08-04).
* ↑ (Ingelesez) «Love For Sale Limited Edition Vinyl Box Set» Lady Gaga (Noiz kontsultatua: 2021-08-04).
* ↑ (Ingelesez) «Love For Sale Pale Pink Cassette» Lady Gaga (Noiz kontsultatua: 2021-08-04).
* ↑ (Ingelesez) «Love For Sale 12» Lady Gaga (Noiz kontsultatua: 2021-08-04).

## Kanpo estekak

* Datuak: Q107821953
# Ludvig Håkanson

Ludvig "Ludde" Erik Håkanson (Alsten, 1996ko martxoaren 22a -) Suediako saskibaloi jokalaria da, egun ACBko Bilbao Basket taldean dabilena.

## Taldeak

* Alvik Stockholm (2010-2011)
* FC Barcelona B (2012-2015)
* FC Barcelona (2014-2015)
* →VEF Riga (2015-2016)
* →CB Sevilla (2016)
* →Baloncesto Fuenlabrada (2016-2017)
* Movistar Estudiantes (2017-2019)
* Stelmet Zielona Góra (2019-2020)
* Bilbao Basket (2020- )

## Erreferentziak

* ↑ solobasket.com Ludde Hakanson, juventud y descaro a los mandos del RETAbet Bilbao Basket (Gaztelaniaz)
* Datuak: Q14815613
# Ludvig Holstein-Holsteinborg

Ludvig Henrik Carl Herman Holstein-Holsteinborg (Holsteinborg, 1815eko uztailaren 18a – Kopenhage, 1892ko apirilaren 28a) daniar lur-jabe, noble eta politikaria izan zen. Danimarkako lehen ministroa izan zen 1870ekin 1874ra.
Holsteinborgeko gazteluan jaio zen eta Holsteinborgeko seigarren kondearen semea izan zen. Geroago, zazpigarren kondea bihurtu zen. 1836an Berlingo Unibertsitatean hasi zen ikasten, baina azkenean Kopenhageko Unibertsitatean graduatu zen.
Zentroko Alderdiko kide izan zen eta koalizio-gobernua zuzendu zuen Lurren Jabeen Alderdi Nazionalarekin eta Alderdi Nazional Liberalarekin. Gobernuan pasibotasuna eta iritzi propiorik ez izatea leporatu zioten.
1870. urtean Dannebrogeko Ordenarekin eta Elefantearen Ordenarekin kondekoratua izan zen.
* Datuak: Q1343866
* Multimedia: Ludvig Holstein-Holsteinborg / Q1343866
# Ludvig Holstein-Ledreborg

Johan Ludvig Carl Christian Tido Holstein-Ledreborg kondea (Remseck am Neckar, 1839ko ekainaren 10a – Ledreborg, 1912ko martxoaren 1a) daniar politikaria izan zen. Danimarkako lehen ministroa izan zen 1909an.
Ekonomia Zientziak ikasi zituen Kopenhageko Unibertsitatean. 1895ean aita hil ondoren, Ledreborg familiaren jabetzako kapera berreraiki eta eraikina eta lorategiak zaharberritu zituen.
1909ko hauteskundeen ondoren, hiru talde liberalek koalizio-gobernua zuzentzeko babesa eman zioten. Gobernuak 1909ko abuztutik urrira iraun zuen, eta zentsura-mozio baten ondoren erori zen, lehena Danimarkan.
* Datuak: Q1874069
* Multimedia: Ludvig Holstein-Ledreborg / Q1874069
# Ludvig Öhman

Ludvig Öhman (1991ko urriaren 4a - ) Suediako futbolaria da.
Hainbat futbol taldetan jokatu du, esaterako Nagoya Grampus.

## Kanpo estekak

* (Japonieraz) J.League Data Site
* Datuak: Q6256743
# Ludvika udalerria

Ludvika Suediako udalerria da. Dalarnan kokatua dago. 1647,81 km² ditu eta 26.441 biztanle ditu.

## Mugakideak

Honako udalerri hauekin egiten du muga:
Vansbro udalerria Gagnef udalerria Borlänge udalerria Säter udalerria Smedjebacken udalerria Ljusnarsberg udalerria Hällefors udalerria Filipstad udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q503184
* Multimedia: Ludvika Municipality / Q503184
# Ludvík Svoboda

Ludvík Svoboda (Hroznatín, 1895eko azaroaren 25a - Praga, 1979ko irailaren 20a) txekoslovakiar militar eta politikari komunista izan zen. Txekoslovakiako presidentea izan zen 1968tik 1975era.
Nekazaritza eskolan ikasi eta mahasti batean lan egin zuen. 1915ean, Lehen Mundu Gerran, Austria-Hungariako armadarekin bat egin behar izan zuen. Errusiarrek harrapatu zuten ekialdeko frontean, eta, ondoren, Txekoslovakiar Legioarekin bat egin zuen. Gerra arteko garaian, Txekoslovakiako armadako kide izan zen, eta 1934an teniente-koronel mailara igo zen.
Alemaniak Txekoslovakia okupatu ondoren, Erresistentzian sartu eta Poloniara ihes egin zuen. Ondoren, Sobietar Batasunera ihes egin zuen, non barneratua izan zen. Alemaniak Sobietar Batasunari egindako erasoaren ondoren askatu zuten, eta Frantziara eta ondoren Britainia Handira bidalitako armada txekoslovakiar bat eratu zuen.
1948an Alderdi Komunistarekin bat egin zuen eta diputatu hautatu zuten. 1950ean sobietarrek armada uztera behartu zuten. 1950eko hamarkadako purgetan espetxeratu egin zuten. Ondoren, Nikita Khrustxovek proposatuta, birgaitu egin zuten.
1968an Txekoslovakiako presidente hautatu zuten. Bere agintaldian, Pragako udaberriaren zapalketa gertatu zen. Moskun bildu zen Leonid Brezhnevekin eta Alexander Dubček askatzen saiatu zen, baina azkenean sobietarren eskariei amore eman zien. 1975ean presidentetzatik erretiratzera behartu zuten.

## Kanpo estekak

* Datuak: Q310000
* Multimedia: Ludvík Svoboda / Q310000
# Luis III.a Beaumontekoa

Luis III.a Beaumontekoa (c. 1430 - Aranda de Jarque, 1508ko urriaren 16a) Leringo kondea eta Nafarroako kondestablea izan zen.

## Biografia

Aita Luis II.a Beaumontekoa eta ama Karlos III.a Nafarroakoaren alaba Joana Nafarroakoa izan zituen. 1462an aita hil zenean, Leringo konde eta Nafarroako kondestable bihurtu zen. Hala ere, aldez aurretik izandakoa zen politikan, 1451an aita preso hartu zutenetik, Joanes osabarekin batera, beaumontarren buruzagia zelako.
1464an eta Tarragonako itunaren bitartez, armak utzi eta Joanes II.a Aragoikoaren alaba zen Leonor Aragoikoa 1468an ezkondu zuen. Pixkanaka pixkanaka Fernando II.a Aragoikoaren aldeko jarrerak azaldu zituenez, Leonor I.a Nafarroakoak 1472an matxinotzat jo zuen.
1485ean Katalina Foixkoa eta Joanes Labritekoaren ezkontzaren aurka azaldu zuenez, Maddalen Frantziakoa erreginordea borrokatu zuen. 1493an beaumontar eta agaramontarren artean bake itunak sinatuak izan ziren bai Iruñean bai Orthezen erregeak koroatuak izan ziren.
Kondea laster altxatu zen berriro baina 1495ean porrot egin eta Fernando II.a Aragoikoaren babes bila joan zen Gaztelako Erresumara. 1500. urtean eskubideak berreskuratu arren, 1507an lepoa lehengo burutik izan zuen. Aragoiko Erresuman erbesteratu zuten hil arte.

## Ezkontza eta alabak

1468ko urtarrilaren 22an Tarragonan Leonor Aragoikoarekin ezkondu zen; zortzi seme-alaba izan zituzten:
* Luis, oinordekoa
* Fernando
* Piarres
* Joanes
* Katalina
* Ana
* Luis Joanes, eta
* Piarres
Zuhaitz genealogikoa :
Karlos Beaumontekoa
Luis II.a Beaumontekoa
Luis III.a Beaumontekoa
Luis IV.a Beaumontekoa
Luis V.a Beaumontekoa :

## Erreferentziak

* ↑ Egaña, Iñaki. (2009). Mil nuevas noticias insólitas del país de los vascos. Txalaparta, 65 or. ISBN 9788481365436..

## Kanpo estekak

* Datuak: Q15839382
# Luis III.a Bavariakoa

Luis III.a Bavariakoa (alemanez: Ludwig Luitpold Josef Maria Aloys Alfried; Munich, 1845eko urtarrilaren 7a – Sárvár, Hungaria, 1921eko urriaren 18a) Bavariako azken erregea izan zen. 1913 eta 1918 artean erreinatu zuen
Leopoldo bere aitaren ondotik erregeorde izan zen (1912) eta errege izendatu zuten Oton kargurik gabe utzi eta gero. Kargua utzi behar izan zuen 1918ko iraultzaren ondoren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/7/10 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Louis III Global.britannica.com
* Datuak: Q44393
* Multimedia: Ludwig III of Bavaria / Q44393
# Luis III.a Itsua

Luis III.a Itsua (Proventza, c. 880 – Vienne, 928ko ekainaren 28a) Proventzako (890-928) eta Italiako (900-928) erregea eta mendebaleko enperadorea 901-905 urteetan (, 880 - , 928). Boson Proventzakoaren semea zen. Berengario enperadoregaiak itsutu zuen Veronako hirian 905. urtean eta Proventzan eman zituen azkeneko egunak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-12-11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310435
* Multimedia: Louis the Blind / Q310435
# Luis IV.a Beaumontekoa

Luis IV.a Beaumontekoa (XV. mendea - 1530) Leringo kondea eta Nafarroako kondestablea izan zen.

## Biografia

Aita Luis III.a Beaumontekoa eta ama Leonor Aragoikoa zituen.
1508an aita hil eta, ondareak eta eskubideak konfiskatuta zituela, beaumontarren buruzagi bihurtu zen. Fernando II.a Aragoikoan 1509an Nafarroako errege-erreginei harentzat barkamena eskatu zien. Lortu ez zuenez, Nafarroako errege-erreginek Aragoiko Erresuman zituzten errentak eman zizkion, ondarea berreskuratu arte.
1512an Fernando Katolikoaren alde borrokatu zuen Nafarroako konkistan. Horregatik, bere ondarea itzuli zioten.
1513ko maiatzean Nafarroako kantzelari eta Errege Kontseiluaren presidente bihurtu zen. 1524an Karlos V.ak bere titulua berretsi zuen.
1521ean Noaingo guduan eta Donibane Garaziko setioan parte hartu zuen, Albako dukearen eta espainiarren alde.

## Ezkontza eta seme-alabak

1486an Naiarako dukea zen Pedro Manrique Larakoaren alaba zen Brianda Manrique Larakoa ezkondu eta bost seme-alabak izan omen zituzten:
* Luis, oinordekoa
* Piarres
* Joanes
* Luisa (agian sasikumea)
* Maria (agian sasikumea)
Zuhaitz genealogikoa :
Luis II.a Beaumontekoa
Luis III.a Beaumontekoa
Luis IV.a Beaumontekoa
Luis V.a Beaumontekoa
Brianda Beaumontekoa :

## Erreferentziak

* ↑ Hiru.com. Deio. .

## Kanpo estekak

* (Gaztelaniaz)Leringo kondeen genealogia
* Datuak: Q113923
# Luis IV.a Frantziakoa

Luis IV.a, Itsasoz Haraindikoa ezizenez ezaguna (Laon, 920ko irailaren 10a – Reims, 954ko irailaren 10a), 936tik 954ra Mendebaldeko Frantziako erregea, Karolingiar leinukoa.
Karlos III.a Frantziakoaren eta Eadgifu Wessexekoaren semea zen. Hiru urterekin, bere aitari koroa kendu ziotenean, amarekin ihes egin zuen Ingalaterrara, eta hortik datorkio ezizena.
Frantziara itzuli zen, eta Raul I.a Frantziakoa oinordetu zuen hau hiltzean. Bere aurkari nagusiena Hugo Handia izan zen, Parisko kondea.
Gerberga Saxoniakoarekin ezkondu zen (914–984), Oton I. Germaniako erregearen arreba, eta zortzi seme-alaba izan zituzten; horien artean:
* Lotario (941–986), Mendebaldeko Frantziako erregea
* Karlos (953–993), Behe Lotaringiako dukea
* Matilde (943–992), Konrado III.arekin ezkondua
Luis IV.a Reimsen hil zen 954an, eta bere semeak Lotariok oinordetu zuen tronua.

## Kanpo estekak

* Frantziako errege-erreginen zerrenda
* Karolingiar leinua
# Luis IV.a Germaniako Erromatar Inperio Santukoa

Luis IV.a Germaniako Erromatar Inperio Santukoa edo Luis IV.a Bavariakoa (1282ko apirilak 1-1347ko urriak 11) Germaniako Erromatar Inperio Santuko enperadorea izan zen 1328 eta 1347 bitartean.
Wittelsbach leinukoa zen. Luis II.a Bavariakoa eta Mechthilden semea zen, azken hau Rodolfo I.a Habsburgokoaren alaba.
Bavariako dukea izan zen 1294 eta 1301 bitartean (1329 arte. bere anaia Rodolfo I.arekin batera Palatinatuko kondea). 1314an Alemaniako errege izendatua izan zen Federiko Habsburgokoaren aurrean, norekin koroa lehiatu zuen Luisek Mühldorfeko guduan garaitzea lortu zuen arte (1322). Bere porrotaren ondoren, Federikok tronuari uko egin zion.
Luis IV.a Bavariakoa, jada enperadore bezala, Italiako lurraldeetan eragina izaten saiatu zen, eskumikatu eta sorgina izatea egotzi zion Joan XXII.a aita santuarekin borroka bortitz bat izan zuelarik. Luisek ere aita santua kendutzat jo zuen. Enperadore koroatua izan zen Joan XXII.aren presentziarik gabe 1328an, eta Nikolas V.a antipaparen aukeraketa lortu zuen. Guzti hori gora-behera, ezin izan zituen aitasantutzaren aurrean zituen helburuak lortu, ezta alemaniar nobleziaren zati baten oposizioa eragin zioten beste lurralde helburu batzuk ere.
1346an Karlos IV.aren aukeraketari aurre egin behar izan zion alemaniar errege bezala, baina ez zen euren arteko gudurik egon, Luis IV.a istripuz hil baitzen 1347ko urriak 11n kolpe bat jasan ondoren hartz ehiza batean zehar.
Bere gortean Marsilio Paduakoa, Gilen Ockhamgoa eta Migel Cesenakoa hartu zituen, garaiko elizaren eta, batez ere, aitasantutzaren kritikari handiak.
* Datuak: Q57161
* Multimedia: Louis IV, Holy Roman Emperor / Q57161
# Luis III.a Turingiakoa

Luis III.a, Gozoa deitua, (alemanez: Ludwig der Milde; 1151/2 – Mediterraneo, 1190eko urriaren 16a) Turingiako landgraf edo jauna izan zen 1172-1190 urteetan. Luis II.aren semea zen eta Frederiko Bizargorriari lagundu zion Hirugarren Gurutzadan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2019/2/22 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q86561
* Multimedia: Louis III of Thuringia / Q86561
# Luis IV.a Turingiakoa

Luis IV.a, Santua deitua, (alemanez: Ludwig der Heilige; Creuzburg, 1200ko urriaren 28a – Otranto, 1227ko irailaren 11) Turingiako landgraf edo jauna izan zen 1217-1227 urteetan. Luis III.aren iloba zen eta santa Elisabet Hungariakoarekin ezkondu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2019/2/22 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q63399
* Multimedia: Louis IV of Thuringia / Q63399
# Lepiota magnispora

Lepiota magnispora (Lepiota ventriosospora) Agaricaceae familiako onddo espezie bat da. Beste Lepiota txiki guztiak bezala, toxikoa dela susmatzen da.

## Deskribapena

Kapela: 4 eta 8 cm bitarteko diametrokoa. Koniko-kanpai formakoa, erpinean biribildua, gero zabaldu egiten da, baina inoiz guztiz ireki gabe. Okre koloreko ezkaten gainean dekorazio horia du ezaugarri. Erdian leuna da, marroi-okre kolorekoa. Ertza lihazki antzeko batez estalia dago.
Orriak: Libreak, zuriak, nahiko estu.
Orri libreak: Oinera hurbiltzen diren orriak, baina ukitzen ez diotenak.
Hanka: Kapelarekin konparatuta luzanga. Horixka-okre zurbil kolorekoa eta bilo antzeko batez estalia, horixka beheko aldean. Zilindrikoa, baina ez zuzena, eraztun oso iheskorra.
Haragia: Zurixka, samurra, zapore gozo samarra du eta usaina ez du atsegina.
Etimologia: Lepiota hitza grezierazko "lepis" "lepistós" hitzetatik eta "oús" eta "otós ear" hitzetatik dator, kapela esan nahi duena. Ezkatadun kapela duen onddoa. Ventriosospora epitetoa latinetik dator, sabela esan nahi duen "venter" hitzetik eta "spora" hitzetik. Esporen formagatik.

## Jangarritasuna

Lepiota txiki guztiak bezala susmagarria.

### Nahasketa arriskua

Lepiota clypeolaria delakoarekin, honek errezel zurixka-marroixka kolorekoa du, ez horixka. Lepiota hetieri ere oso antzekoa da, honek kolore zuriagoa du eta oso modu ikusgarrian apaindua dago.

## Sasoia eta lekua

Uda bukaeratik udazkenera, koniferoen basoetan.

### Banaketa eremua

Ameriketako Estatu Batuak, Kanada, Alaska, Mexiko, Europa, Islandia, Errusia, Txina, Taiwan, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 346 or. ISBN 84-404-0530-8..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 409 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 284 or. ISBN 84-282-0865-4..
* ↑ Lepiota magnispora: GBIF—the Global Biodiversity Information Facility.

## Kanpo estekak

* Datuak: Q3915582
* Multimedia: Lepiota magnispora / Q3915582
# Lepiota ignicolor

Lepiota ignicolor Agaricaceae familiako onddo espezie bat da. Sindrome parafaloidianoa. Amanitina pozoia dauka.
Sinonimok: Lepiota castanra var.ignicolor, Lepiota ignivolvata.

## Deskribapena

Kapela: Txikia, 1 eta 3 cm bitarteko diametrokoa, kanpai itxurakotik ganbilera eta laura, erdiko titia mantenduz. Kapelaren azala igneo-horixka kolorekoa, ezkata irregular-gorrixka kolorekoekin, hondo zurixkaren gainean.
Orriak: Libreak, zabal, irregularrak, orban arreekin, adinean aurrera egin ahala ilunduz joaten dira.
Orri libreak: Oinera hurbiltzen diren orriak, baina ukitzen ez diotenak.
Hanka: Zilindrikoa, oinarria pixka bat loditua, gorri-igneo kolorekoa.
Haragia: Urria, hauskorra. Kautxuaren usain desatseginekoa.
Etimologia: Lepiota terminoa grezierazko "lepis" "lepidos" hitzetatik dator eta "oús" eta "otós ear" hitzetik, kapela esan nahi duena. Ezkatadun kapela duen onddoa.

## Toxikotasuna

Toxikoa.

### Nahasketa arriskua

Lepiota castanea (autore batzuentzat sinonimo bat baino ez da) delakoarekin nahas daiteke, hau pixka bat handiagoa da (2-5) eta kolore arre-gorrixka du (ez igneo-horixka).

## Sasoia eta lekua

Udazkenean. Hostogalkorretan (hurritza …)

### Banaketa eremua

Euskal Herria, Espainia, Frantzia, Italia, Alpeak, Suedia, Norvegia, Danimarka.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 284 or. ISBN 84-282-0865-4..
* ↑ (Gaztelaniaz) Velazquez Vergara José Ignacio, Suarez Gil Angela. (2009). Banco de setas.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia..
* ↑ Lepiota ignicolor: GBIF—the Global Biodiversity Information Facility.

## Kanpo estekak

* Datuak: Q80984863